पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के काल में आम नागरिक की परेशानी और स्वास्थ्य को लेकर चिंताएं अधिक हैं। अस्पताल आने वाले मरीज और परिजन यही चाहेंगे कि उन्हें तत्काल इलाज मिल जाए। थोड़ी भी देर होने पर उनकी नाराजगी स्वाभाविक है। हमें ऐसी नाराजगी सहन करने की आदत डालना चाहिए। क्योंकि यह संकट की घड़ी है। इसलिए हम सबको मिलकर काम करना चाहिए। यह समझाइश बुधवार को लोक स्वास्थ्य यांत्रिकी राज्यमंत्री एवं कोविड के अशोकनगर जिला प्रभारी मंत्री बृजेन्द्र सिंह यादव ने चंदेरी सिविल अस्पताल के कर्मचारियों को दी।
उन्होंने कहा सभी की नाराजगी सुनने और सहन करने के लिए मैं भी तो हूं। हर दिन अस्पताल आकर चिकित्सक और रोगियों से इसी लिए मिलता हूं, ताकि किसी भी प्रकार की कठिनाई को दूर किया जा सकें। इस दौरान राज्यमंत्री ने सिविल अस्पताल को कोरोना गाइडलाइन और भर्ती रोगियों की सुविधा व संख्या के अनुसार समय समय पर सैनिटाइज किए जाने के निर्देश दिए।
तनख्वाह नहीं मिली तो आउटसोर्सिंग कर्मचारियों को दिए रुपए
चंदेरी सिविल अस्पताल में आउटसोर्सिंग से कार्य कर रहे 5 कर्मचारियों ने राज्यमंत्री को बताया कि उन्हें वेतन नहीं मिल रहा। राज्यमंत्री ने उपस्थित 3 कर्मचारियों को तत्काल 3-3 हजार रुपए देते हुए कहा कि कोरोना काल में निजी तौर पर वे प्रत्येक कर्मचारी को हर माह 5-5 हजार रु. की आर्थिक मदद देते रहेंगे। उल्लेखनीय है कि 30 अप्रैल को भी सिविल अस्पताल मुंगावली में कार्यरत 10 कर्मचारियों द्वारा वेतन नहीं मिलने की जानकारी दिए जाने पर राज्यमंत्री ने उनको 5-5 हजार रु. मासिक दिए जाने का आश्वासन दिया था। राज्यमंत्री ने 10 कर्मचारियों को 5-5 हजार रु. प्रदान किए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn